Lõuna-Korea autotööstuskontserni Hyundai-Kia kinnitusel alustatakse oma esimeste hübriidmudelite tootmist juba järgmise aasta alguses.    Esimesena siseneb hübriidmootoritega autode turule Hyundai, esitledes juba järgmisel suvel maagaasi kütusena kasutavat mudelit, vahendab Lenta.ru The Korea Timesi.    Kia Motorsi esindajate sõnul on neil valmimas korraga kaks  hübriidjõuseadmega mudelit: suur maastur Mohave/Borego, mida hakatakse müüma USAs, ning keskmise suurusega sedaan Lotze.    Hyundai lubab omakorda, et 2010. aastaks on seeriatootmiseks valmis mõõtmetelt Sonataga võrreldav hübriidmootoriga sedaan.    Tarbija24.ee    NB! 2012. aastaks kavandavad Lõuna-Korea autotootjad aga kütuselementidega seeriamudelit, mis peaks pakkuma konkurentsi Honda FCX Clarityle ja 2010. aastaks planeeritud Mercedes-Benzi esimesele vesinikautole.